MCOT ทำคุณบูชาโทษ
ปีที่แล้ว “เขมทัตต์ พลเดช” อดีตผู้อำนวยการใหญ่ บริษัท อสมท จำกัด (มหาชน) หรือ MCOT รับหน้าที่เจ้ากี้เจ้าการ “เงินเยียวยาคลื่น 2600 MHz” จากกสทช.ให้กับ MCOT และบริษัท เพลย์เวิร์ค จำกัด ตามสัดส่วน “แบบเท่า ๆ กัน” ที่อดีตผอ. MCOT อ้างว่าไม่ใช่ “คนละครึ่ง” นะ..!!
26 ม.ค. 2564

สำนักข่าวรัชดา
ปีที่แล้ว “เขมทัตต์ พลเดช” อดีตผู้อำนวยการใหญ่ บริษัท อสมท จำกัด (มหาชน) หรือ MCOT รับหน้าที่เจ้ากี้เจ้าการ “เงินเยียวยาคลื่น 2600 MHz” จากกสทช.ให้กับ MCOT และบริษัท เพลย์เวิร์ค จำกัด ตามสัดส่วน “แบบเท่า ๆ กัน” ที่อดีตผอ. MCOT อ้างว่าไม่ใช่ “คนละครึ่ง” นะ..!!
แต่ที่สำคัญ “เขมทัตต์” อ้างว่าได้รับมอบหมายจากประธานกรรมการ ให้ยืนยันกับกสทช.ไปว่าให้เยียวยา MCOT แบบเท่า ๆ กันนะ..จนเป็นที่มาของมติบอร์ดกสทช.ให้จ่ายเงินเยียวยา 3,235 ล้านบาท (แบ่งเป็น 7 งวด) มีการจ่ายงวดแรกวันที่ 2 ก.ย. 2563 จำนวน 146.33 ล้านบาท โดย MCOT ก็แบ่งกับ “เพลย์เวิร์ค” แบบเท่า ๆ กันคือให้ฝ่ายละ 73.16 ล้านบาท
ก็ดูทุกอย่างจะสมประโยชน์กันไปทั้ง MCOT และ “เพลย์เวิร์ค” (บริษัทที่ไม่เห็นผลงานอะไรเลย) ว่ากันว่าเป็นผลงานชิ้นโบว์แดงของ “เขมทัตต์” ก่อนหมดวาระผอ.อสมท ได้ฝากไว้ให้กับนายใหญ่ย่านลาดพร้าว
จะเรียกว่า “งานจบแล้วจร” ก็คงจะไม่ผิดนัก..!!??
แต่ว่า “เพลย์เวิร์ค” ดั๊นได้คืบไม่พอ “จะเอาศอก” วิ่งโล่ไปยื่นฟ้องศาลปกครอง ขอให้เพิกถอนมติกสทช. เท่านั้นไม่พอ ยังฟ้องกสทช.-บอร์ดกสทช. และ MCOT ให้ชำระเงิน 17,543 ล้านบาท รวมถึงดอกเบี้ยผิดนัดอัตรา 7.5% ต่อปี ให้กับเพลย์เวิร์คอีกซะด้วย..!!
กลายเป็นว่า MCOT ทำคุณบูชาโทษแท้ ๆ ทั้ง ๆ ที่ว่าสถานะตัวเองก็ย่ำแย่ “ขาดทุนบักโกรก” มาโดยตลอด ยังอุตส่าห์เจียดค่าเยียวยาให้คนละครึ่งแล้วนะ ทั้งที่บริษัทนี้ก็ไม่ได้จะมีคุณูปการอะไรให้กับอสมทเลย
แต่ดันไม่ถูกใจพ่อเจ้าประคุณทูลหัวซะอย่างงั้น..!!?
ท่าทาง “เพลย์เวิร์ค” รายนี้..คงไม่ธรรมดาสมคำร่ำลือจริง ๆ
แต่..ดูเหมือนคนอสมท และผู้ถือหุ้นที่เคยไม่เอ๊า..ไม่เอา “เพลย์เวิร์ค” ก่อนหน้านี้
ดูจะ “หายหน้าหายตา” กันไปเลย..!??
ยิ่งมาเจอ “เพลย์เวิร์ค” ฟ้องมากถึง 17,543 ล้านบาทแบบนี้
แล้วจะเอาอย่างไงกันดีละครับพี่น้อง..!!!
…อิ อิ อิ…